28.4.2023
RO
Jurnalul Oficial al Uniunii Europene
C 149/43 Joi, 20 oktombrie 2022
Eforturi în toate sectoarele
53. reamintește că Legea europeană a climei include un angajament de a facilita dialogurile și parteneriatele sectoriale în materie de climă, reunind principalele părți interesate într-un mod incluziv și reprezentativ, astfel încât să încurajeze sectoarele să elaboreze în mod voluntar foi de parcurs orientative și să își planifice tranziția către îndeplinirea obiectivului Uniunii de realizare a neutralității climatice până în 2050; subliniază că aceste foi de parcurs ar putea constitui o contribuție valoroasă care ar sprijini sectoarele să planifice investițiile necesare în vederea tranziției către o economie neutră din punct de vedere climatic și ar putea contribui și la o implicare mai mare a sectoarelor în găsirea unor soluții neutre din punct de vedere climatic;
54.
invită toate părțile să ia măsuri împotriva emisiilor de metan; salută angajamentul mondial referitor la metan pe care și l-au asumat UE, SUA și o serie de alte țări în cadrul COP26, care vizează reducerea tuturor emisiilor de metan cauzate de activități umane cu 30 % până în 2030, comparativ cu nivelurile din 2020, ceea ce constituie un prim pas către reducerea de 45 % recomandată de UNEP (22); îndeamnă toți semnatarii să se asigure că reduc emisiile de metan pe teritoriul lor cu cel puțin 30 % până în 2030 și să adopte măsuri naționale pentru a atinge acest obiectiv; observă că aproximativ 60 % din metanul din lume este emis de surse precum agricultura, depozitele de deșeuri, instalațiile de tratare a apelor reziduale, precum și producția și transportul combustibililor fosili prin conducte; reamintește că metanul este un GES puternic, de 28 ori mai puternic decât CO2 din punctul de vedere al impactului său asupra climei pe o perioadă de 100 de ani și de 80 de ori mai puternic pe o perioadă de 20 de ani; subliniază, în această privință, că o acțiune mai puternică pentru reducerea emisiilor de metan constituie una dintre măsurile cele mai eficiente din punctul de vedere al costurilor pentru reducerea emisiilor de GES pe termen scurt; constată că numeroase tehnologii și practici sunt deja disponibile pentru a atenua emisiile de metan în mod rentabil, la costuri scăzute sau negative; observă că emisiile de metan din agricultură sunt determinate în principal de creșterea efectivului de animale și că emisiile efectivului de animale generate de dejecțiile animaliere și de fermentația enterică reprezintă aproximativ 32 % din emisiile antropice de metan; ia act, în acest context, de propunerea de reducere a emisiilor de metan în sectorul energetic, prezentată de Comisie în decembrie 2021; solicită adoptarea unor măsuri legislative suplimentare obligatorii pentru a aborda emisiile din alte sectoare generatoare de emisii, pentru obiective obligatorii ale Uniunii de reducere a emisiilor de metan, precum și includerea metanului printre poluanții reglementați în Directiva privind angajamentele naționale de reducere a emisiilor; își reiterează apelul de a aborda problema densității șeptelului în UE pentru a asigura reduceri ambițioase ale emisiilor de gaze cu efect de seră în acest sector; își reiterează poziția potrivit căreia este necesară o schimbare a modelelor de consum către alimente, regimuri alimentare și stiluri de viață mai sănătoase, inclusiv creșterea consumului de plante și alimente pe bază de plante, produse în mod durabil și regional, și că trebuie abordat consumul excesiv de carne și de produse ultra-prelucrate;
55. consideră că pentru modelele de producție agricolă sustenabilă trebuie stabilit un standard global, utilizând o abordare transsectorială, multidisciplinară de tip „O singură sănătate” (23) pentru a asigura tranziția către sisteme alimentare durabile, precum și respectând angajamentele Acordului de la Paris și ale Pactului Climatic de la Glasgow;
56. recunoaște că schimbările climatice vor contribui la creșterea rezistenței la antibiotice și solicită, prin urmare, un acord global al părților de a reduce utilizarea antimicrobienelor și de a combate riscul de rezistență;
57. subliniază că sectorul transporturilor este singurul sector în care emisiile au crescut la nivelul UE din 1990 încoace, fapt incompatibil cu obiectivele climatice ale UE, care presupun reduceri mai mari și mai rapide ale emisiilor în toate sectoarele societății, inclusiv sectoarele aviației și maritim; consideră că, pentru a asigura corelarea contribuțiilor stabilite la nivel național cu angajamentele la nivelul întregii economii impuse de Acordul de la Paris, părțile ar trebui încurajate ferm să includă emisiile din transportul maritim și aerian internațional în CSN, respectiv să convină și să aplice măsuri la nivel internațional, regional și național pentru a reduce emisiile din aceste sectoare, inclusiv alte emisii decât cele de CO2 din aviație; reamintește, în plus, că potrivit AIE, toate autoturismele noi introduse pe piață la nivel mondial trebuie să aibă emisii zero până în 2035 pentru a atinge obiectivul de zero emisii nete până în 2050;
58. subliniază includerea emisiilor maritime și din aviație în sistemul UE de comercializare a certificatelor de emisii (EU ETS), care ar putea servi și drept model pentru alte țări și care va sprijini o ambiție mai mare la nivel internațional, inclusiv în Organizația Maritimă Internațională (OMI) și Organizația Aviației Civile Internaționale (OACI); este îngrijorat de
(22) (23)
Evaluarea globală privind metanul, UNEP, 2021.
https://www.who.int/health-topics/one-health#tab=tab_1